মরিগাঁও
মরিগাঁও (অসমীয়া: মৰিগাঁও) উত্তর পূর্ব ভারতে অবস্থিত আসাম রাজ্যের মরিগাঁও জেলার জেলাসদর এবং শহরাঞ্চল গঠন কমিটির অন্তর্গত একটি শহর। ১৯৯৫ খ্রিস্টাব্দের ১৪ই এপ্রিল (৩০শে চৈত্র ১৪০১ বঙ্গাব্দ) নাগাদ আসাম সরকার টিওয়া স্বায়ত্ত্বশাসিত অঞ্চল তথা টিওয়াশংকে সরকারী মান্যতা দেয়। মরিগাঁও, কামরূপ ও নগাঁও জেলার ২৮টি ব্লকের ১৪৪টি গ্রাম ছিলো এই অঞ্চলের অধীন। টিওয়াশংয়ে দপ্তর পরবর্তীকালে মরিগাঁওতে স্থাপিত হয়। মরিগাঁও শহরের ডাক সূচক সংখ্যাটি হলো ৭৮২১০৫।